Elie Wiesel

Den Elie Wiesel, gebuer den 30. September 1928 zu Sighetu Marmației, Rumänien, a gestuerwen den 2. Juli 2016 zu Boston, war en US-amerikaneschen Universitéitsprofesser Publizist a Friddensnobelpräisdréier.

Hien huet den Holocaust iwwerlieft, an huet eng ganz Rëtsch vu Romaner a soss Publikatiounen zu deem Theema geschriwwen. Dat bekanntst Buch dozou ass La Nuit, dat 1958 bei Les Éditions de Minuit 
erauskoum. Et ass dëst eng verkierzte Versioun vum Text Un di Velt Hot Geshvign (1956 zu Buenos Aires op Jiddesch erauskomm) an där en de Leidenswee vu sech selwer a senger Famill duerch d'Konzentratiounslageren Auschwitz I, Auschwitz-Monowitz a Buchenwald beschreift.

No der Befreiung vu Buchenwald ass den Elie Wiesel fir d'éischt a Frankräich wunne gaangen, an 1962 an d'Vereenegt Staaten.

1986 huet hien de Friddensnobelpräis fir seng Virbildfunktiuon am Kampf géint Gewalt, Ënnerdréckung a Rassismus kritt.

 Um Spaweck 

Kategorie:Gebuer 1928
Kategorie:Gestuerwen 2016
Kategorie:Franséischsproocheg Auteuren
Kategorie:Engleschsproocheg Auteuren
Kategorie:Rumänesch Auteuren
Kategorie:US-amerikanesch Auteuren
Kategorie:Friddensnobelpräisdréier
Kategorie:Persounen, déi d'Presidential Medal of Freedom kruten